चिराग ने अपनी दसवीं तक की पढ़ाई शिमला के डी.ए.वी न्यू शिमला, बारहवीं चंडीगढ़ व कानून की पढ़ाई देहरादून के प्रतिष्ठित लॉ संस्थान से की है। वह हिमाचल प्रदेश के स्टेट लेवल क्रिकेट खिलाड़ी भी रह चुके हैं और शिमला ज़िले का प्रतिनिधित्व भी कर चुके हैं। इसके साथ ही चिराग की विश्व इतिहास, राजनीति व समाज शास्त्र विषयों में बेहद मज़बूत पकड़ है और इतिहास विषय से सम्बंधित एक प्रतियोगिता में वह राष्ट्रीय स्तर पर द्वितीय स्थान अर्जित कर चुके हैं। वह हिमाचल के रियासत कालीन इतिहास और देव संस्कृति व नीतियों के बारे में भी अच्छी खासी जानकारी रखते हैं।